После краткотрајног Априлског рата и окупације Краљевине Југославије, 1941. године. учествовао је у припремама устанка. Јуна 1941. године, Успео је да избегне хапшење које је припремала усташка полиција и отишао из Бање Луке. Крајем јула, као делегат Окружног комитета КПЈ за Босанску крајину, послат је у Јајце да преузме руковођење припремама и подизањем устанка. У Јајцу га је 6. августа ухапсила усташка полиција. Пошто је полиција дознала да партијска организација у Јајцу планира његово ослобађање, пребачен је у Бању Луку, а потом у Глину. Тамо су га усташе подвргле испитивању и мучењу. Потом је пребачен у Госпић, одакле је 2. септембра 1941. године одведен у Петрињу, где је стрељан. После ослобођења, његови посмртни остаци су пренесени и сахрањени на Партизанско спомен-гробље у Бањалуци.